**29. nedjelja kroz godinu B**

**18.10.2015.**

1. Gospodine, svrati pogled na svoje vjerne sluge koji su cijeli život podredili služenju Tebi: izlij Duha Svetoga na njih i podari svojoj Crkvi nove svećenike i redovnike, molimo Te.
2. Ti na nas stavljaš onoliko tereta, bolesti i briga koliko možemo nositi. Pomozi nam u poniznosti srca bezuvjetno prihvaćati Tvoju volju te da tako prokušani jednom zavrijedimo gledati Te licem u Lice, molimo Te.
3. Gospodine, ti si supatnik u našim slabostima. Pomozi nam da istinski osjetimo da si nam najbliži onda kada smo mi najslabiji. Podari nam zdravlje duše, duha i tijela, molimo Te.
4. Oslobodi, Gospodine, oholosti. Primjerom poniznosti tvoje Majke uči nas da u tišini, poslušnosti i poniznosti izvršavamo Tvoju volju, molimo Te.
5. Gospodine, učini srca naša po svome Srcu i daj nam gorljive ljubavi za svakog brata čovjeka da tako ne radimo razliku jedni među drugima, da ne sudimo i tako ne budemo suđeni, molimo Te.
6. Pomozi, Gospodine, svakome od nas shvatiti kako želiš da Ti služimo. Daj da svaki od nas krenuvši od sebe čvrsto odluči donositi Tvoju radost u naše obitelji, među prijatelje, na radno mjesto i gdje god se zateknemo, molimo Te.
7. Svu preminulu braću i sestre, posebno naše najdraže, uvedi u vječnu radost. Neka odozgor mole za nas da im se i mi jednoga dana pridružimo, molimo Te.